SET บ่ายพุ่งทะลุ 30 จุด รับความหวังเศรษฐกิจฟื้น หนุนท่องเที่ยวกลับมาคึกคัก
SET บ่ายพุ่งทะลุ 30 จุด รับความหวังเศรษฐกิจฟื้น หนุนท่องเที่ยวกลับมาคึกคัก
3 มี.ค. 2564

ผู้สื่อข่าวรายงานว่า ตลาดหุ้นไทยต้นภาคบ่ายยังเดินหน้าบวกต่อไปเป็นกว่า 30 จุด รับแรงซื้อหุ้นที่จะได้รับประโยชน์จากการฟื้นตัวของเศรษฐกิจ หลังจากกรกระจายวัคซีนในต่างประเทศสามารถดำเนินการได้เร็ว ซึ่งจะเป็นแรงส่งให้ภาคการท่องเที่ยวกลับมา นอกจากนั้นยังมีแรงซื้อหุ้นร้อนแรงอย่าง DELTA กลับมาด้วย
โดยเมื่อเวลา 14.48 น.ดัชนี SET มาอยู่ที่ 1,533.36 จุด เพิ่มชึ้น 30 จุด (+2.00%)
ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) กล่าวว่า ตลาดหุ้นไทยในช่วงบ่ายนี้ปรับตัวขึ้น 30 จุด เคลื่อนไหวในแดนบวกได้ดีกว่าตลาดหุ้นในภูมิภาคเอเชีย ขณะที่ดาวโจนส์ฟิวเจอร์สบวกไปกว่า 173 จุด จากความคาดหวังการฟื้นตัวเศรษฐกิจ หลังจากที่มีการกระจายวัคซีนโควิด-19 กันไปมากแล้ว และยังคาดหวังความคืบหน้ามาตรการกระตุ้นเศรษฐกิจสหรัฐฯด้วย ทำให้ Sentiment ตลาดทั่วโลกออกมาในเชิงบวก
นอกจากนั้น ตลาดบ้านเรายังได้รับอานิสงส์จากเงินบาทอ่อนค่าด้วย เห็นได้จากวันนี้หุ้นกลุ่มอิเล็กทรอนิกส์กลับมา อย่าง DELTA บวกได้ดี และกลุ่มท่องเที่ยวก็ปรับขึ้นขานรับการกระจายวัคซีนโควิด-19
อย่างไรก็ดี ระหว่างเทรดดัชนีฯมีโอกาสลดช่วงบวกลงได้หลังขึ้นไปมากแล้ว จากแรงขายทำกำไรระหว่างทาง พร้อมให้แนวรับ 1,515-1,520 จุด ส่วนแนวต้าน 1,535 จุด